<classify> Azam FC kwa muda mrefu kukalia kiti hicho kabla ya kuvurugwa na sare ya African Sports ya bao 1-1 katika mchezo uliofanyika Januari 16 kwenye Uwanja wa Azam Complex Chamazi, Mbagala Dar es Salaam.Kabla ya sare hiyo, Azam iliitangulia Yanga kwa pointi mbili, lakini wakajikuta wanalingana baada ya vijana hao kutoka sare huku wenzao Yanga wakipata ushindi wa bao 1-0 dhidi ya Ndanda FC.Mabingwa watetezi Yanga na Azam FC, ambao ni washindi wa pili kila mmoja hadi sasa ana pointi 39 kibindoni baada ya kucheza mechi 15, lakini Yanga wanaongoza kwa uwiano mzuri wa tofauti ya mabao ya kufunga na kufungwa.Hadi sasa mbio za ubingwa ni kama za farasi wawili, ambao ni Yanga na Azam, lakini Yanga ndio wanaonekana wana kikosi bora zaidi kwani wana mabao mengi ya kufunga na kufungwa machache.Yanga hadi duru la kwanza linamalizika wametupia mpira nyavuni mara 36 na kufungwa mabao matano tu, huku wapinzani wao Azam wakitupia mara 30 na kufungwa mabao 10.Duru la pili linatazamiwa kuwa na mchuano mkali kwa timu hizo mbili huku mchezo wao wa marudiano utakaofanyika Machi 5 huenda ndio ukatoa mwelekeo wa bingwa wa mwaka huu.Simba wenyewe pamoja na kuwa katika nafasi ya tatu katika mbio hizo za ubingwa wakiwa na pointi zao 33, bado wana kazi ngumu sio tu kuzipiku lakini hata kuzifikia Yanga na Azam FC.Simba wameshapoteza mechi mbili na wana mabao 23 ya kufunga, huku wakiwa wameokota mipira wavuni kwao mara tisa. Timu hiyo ilifufua matumaini ya kufanya vizuri baada ya kumtimua kocha wao Muingereza, Dylan Kerr na kumkaimisha jukumu hilo Mganda Jackson Mayanja, ambaye ameiwezesha timu hiyo kushinda mechi mbili mfululizo.Ukiondoa Yanga, Azam na Simba ambazo ziko nafasi tatu za juu, timu za Mtibwa Sugar, Stand United, Tanzania Prisons na Mwadui zenyewe zinaonekana ziko katikati ya msimamo na hazina presha ya kushuka wala kutwaa ubingwa.Hata hivyo, pamoja na sasa kuonekana ziko katika nafasi salama, lakini timu hizo zinatakiwa kugangamala ili kutoondoka katika nafasi hizo za kati.Timu za Kagera Sugar, African Sports, Coastal Union, Majimaji, JKT Ruvu, Ndanda FC, Mbeya City, Mgambo na Toto Africans haziko salama kwani zinaweza kutumbukia shimoni au kujiokoa, itategemea na juhudi zao.Bila shaka duru la pili litakuwa na mvuto zaidi kuanzia katika timu zinazowania taji, zile zilizomo katikati ya msimamo na zile zilizopo mkiani.  <topic>: MICHEZO 